ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈԿՏԵՄԲԵՐԻ 5-Ի ԹԻՎ 1288-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |  |
| --- | --- | --- | --- | --- |
| Հ/Հ | Առաջարկության հեղինակը, գրության ամսաթիվը, գրության համարը | Առաջարկության բովանդակությունը | Եզրակացություն | Կատարված փոփոխությունը |
| 1 | 2 | 3 | 4 | 5 |
|  | «Էլեկտրոնային կառավարման, ենթակառուցվածքների ներդրման գրասենյակ» ՓԲԸ 22.10.2020թ.N1548 | ՀՀ ՊԵԿ 14.10.2020թ. N01/3-3/66069-2020 գրությամբ բարձրացված հարցերը խիստ կարևոր են նաև «ԷԿԵՆԳ» ՓԲԸ-ի համար, քանի որ դրանց լուծումները հանդիսանում են այն բանաձևերը և մեխանիզմները, որոնք ներդրվում են անշարժ գույքի հարկի և փոխադրամիջոցների հաշվառման էլեկտրոնային համակարգի գործողության հիմքում։ | Ընդունվել է ի գիտություն: |  |
|  | ՀՀ Կադաստրի կոմիտե 02.11.2020թ.NՍԹ/6519-2020 | «Հայաստանի Հան­րապետության կառավարության 2017 թվականի հոկ­տեմբերի 5-ի թիվ 1288-Ն որոշման մեջ փոփոխություններ կատարելու մասին» ՀՀ կա­ռավարության որոշման նախագծի վերաբերյալ դիտողություններ և առաջարկություններ չունենք։Միաժամանակ հայտնում ենք, որ անշարժ գույքի նկատմամբ իրավունքների պետական գրանցման ժամանակ, երբ հողամասի վրա առկա են 1-ից ավելի նպատակային նշանակություն ունեցող շենքեր, շինություններ, ապա այդ բոլոր շենքերը, շինությունները գրանցվում են մեկ նպատակային նշանակությամբ, որոնց դասակարգման ցանկը սահմանված է ՀՀ կառավարության 2017 թվականի հունիսի 29-ի N 757-Ն որոշմամբ: Հաշվի առնելով «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» ՀՀ օրենքի 4-րդ և 5-րդ հոդվածների 3-րդ մասերի պահանջները՝ անշարժ գույքի շուկայական արժեքին մոտարկված կադաստրային արժեքը ձևավորվում է միայն ամբողջ գույքային միավորի համար, հետևաբար հողամասում մեկից ավելի նպատակային նշանակության շինությունների առկայության պարագայում արդեն իսկ հստակեցված է անշարժ գույքի հարկով հարկման օբյեկտը։Տեղեկացնում ենք նաև, որ ներկայումս գործող «Գույքահարկի մասին» ՀՀ օրենքով գույքահարկով հարկվող օբյեկտների համար սահմանված են հարկման տարբեր դրույքաչափեր, և այդ հարկվող օբյեկտների կադաստրային գնահատությունը (անկախ շինությունների տարբեր նպատակային նշանակության) իրականացվում է նշված օրենքով սահմանված համապատասխան գնահատման կարգով, իսկ կադաստրային արժեքը ձևավորվում է ամբողջ գույքային միավորի համար, որի նկատմամբ կիրառվում է հարկման համապատասխան դրույքաչափը։Ելնելով վերոգրյալից՝ հայտնում ենք, որ անշարժ գույքի հարկով հարկման օբյեկտները լրացուցիչ հստակեցման անհրաժեշտություն չունեն:Միաժամանակ տեղեկացնում ենք, որ ձևավորվել են անշարժ գույքի հարկման 2021-2023 թվականների հարկման բազաները, որոնք սահմանված կարգով և ժամկետներում տրամադրվել են ՀՀ տեղական ինքնակառավարման մարմիններին։  | Ընդունվել է ի գիտություն: |  |
|  | ՀՀ տարածքային կառավարման և ենթակառուցվածքների նախարարություն02.11.2020թ.NՍՊ/23.3/30504-2020 | «Հայաստանի Հան­րապետության կառավարության 2017 թվականի հոկ­տեմբերի 5-ի թիվ 1288-Ն որոշման մեջ փոփոխություններ կատարելու մասին» ՀՀ կա­ռավարության որոշման նախագծի վերաբերյալ դիտողություններ և առաջարկություններ չկան։ Միաժամանակ, Երևանի քաղաքապետարանի կողմից առաջարկվել է, որ միևնույն գույքային միավորի կազմում ներառված (նույն հողամասում կառուցված) տարբեր նշանակության շինությունների մասով անշարժ գույքի հարկի հաշվարկման նպատակով անշարժ գույքի հարկի շուկայական արժեքին մոտարկված կադաստրային արժեքները ՀՀ կադաստրի կոմիտեի կողմից տրամադրվելուց առաջ, կախված շինությունների գործառնական նշանակությունից և զբաղեցրած տարածքից, կատարվի հողամասի համամասնորեն տարանջատում։ | Ընդունվել է ի գիտություն։Ներկայացված առաջարկության մասով կարևորվել է ՀՀ Կադաստրի կոմիտեի դիրքորոշումը։ |  |
|  | ՀՀ ֆինանսների նախարարություն08.11.2020թ․ N01/2-3/16478-2020 | «Հայաս­տանի Հանրապետության կառավարության 2017 թվականի հոկտեմբերի 5-ի թիվ 1288-Ն որոշ­­­ման մեջ փոփոխություններ կատարելու մասին» ՀՀ կառավարության որոշման նախա­գծի վերա­բե­րյալ հայտ­­­նում ենք, որ դիտողություններ և առաջարկություններ չկան։Միաժամանակ, հաշվի առնելով այն հանգամանքը, որ միևնույն գույքային միավորի կազ­մում ներառ­ված (նույն հողամասի վրա կառուց­ված)` տարբեր նշանակության շինու­թյուն­ների մասով անշարժ գույքի հարկի հաշ­վարկ­ման հետ կապված հարցը պայմանավորված է հողա­­մասի և դրա բարելավումների՝ անշարժ գույքի հարկով հարկման նպատակով գնա­հատ­ման սկզբունքներով՝ հարցի կապակցությամբ կարևորում ենք ՀՀ կադաստրի կո­մի­տեի դիրքորոշումը:Ինչ վերաբերում է անշարժ գույքի հարկի և փոխադրամիջոցների գույ­քահարկի հաշ­վառ­­­ման էլեկտրոնային տեղեկատվական համակարգում պարտավորութ­յունների հաշ­վառ­ման կանոն­ների պարզեցման նպատակով անշարժ գույքի հարկի և (կամ) փոխադ­րա­մի­ջոց­ների գույքահարկի պարտավորությունների մարման նպատակով կատարված վճարումների հաշ­­վին ան­շարժ գույքի հարկի և (կամ) փոխադրամիջոցների գույքահարկի պարտա­վո­րու­թյուն­­ների մարման, կատարված վճարումները որպես գերավճար հաշվառելու կանոնների հնա­­րա­վոր փոփոխությունների վերաբերյալ առա­ջարկություններ ներկայացնելուն, ապա հայտ­նում ենք, որ մեր իրավասությունների շրջանակում առաջարկություններ չկան: | Ընդունվել է ի գիտություն։ |  |
|  | ՀՀ արդարադատության նախարարություն27.11.2020թ. N//26343-2020 | 1. «Հայաստանի Հանրապետության կառավարության 2017 թվականի հոկտեմբերի 5-ի թիվ 1288-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերնագրում «փոփոխություններ» բառից հետո անհրաժեշտ է լրացնել «և լրացում» բառերը՝ նկատի ունենալով, որ Նախագծի 1-ին կետի 3-րդ ենթակետում նախատեսվում է կատարել լրացում: Սույն դիտողությունը բխում է «Նորմատիվ իրավական ակտերի մասին» ՀՀ օրենքի 12-րդ հոդվածի 1-ին մասի կարգավորումից:2. Նախագծի նախաբանում հղում է տրված միայն «Նորմատիվ իրավական ակտերի մասին» օրենքի 34-րդ հոդվածի 1-ին մասին, ինչը մեր կարծիքով, բավարար չէ նախագծով առաջարկվող փոփոխությունների անհրաժեշտությունը հիմնավորելու համար: Նախագծի հիմնավորման համաձայն՝ նախագծի ընդունումը բխում է Հայաստանի Հանրապետության հարկային օրենսգրքում փոփոխություններ և լրացումներ կատարելու մասին ՀՕ-332-Ն ՀՀ օրենքի և «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» ՀՀ օրենքի դրույթներից: Ուստի, նախագծի նախաբանում անհրաժեշտ է հղում կատարել նաև վերոնշյալ օրենքների համապատասխան հոդվածներին: Հիշյալ դիտողությունը բխում է ՀՀ Սահմանադրության 6-րդ հոդվածի պահանջներից, որոնց համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին: Նույն կարգավորումն է նախատեսված նաև «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 1-ին մասով, որը սահմանում է. «Ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության [6-րդ հոդվածի 2-րդ մասով](http://www.irtek.am/views/act.aspx?aid=150549) սահմանված լիազորող նորմեր»: Հետևաբար, նախագծի նախաբանում համապատասխան օրենքի նորմի բացակայությունը հնարավորություն չի տալիս գնահատել նման որոշման ընդունման լիազորության առկայությունը: | Ընդունվել է:Ընդունվել է: | Նախագծի վերնագրում «փոփոխություններ» բառից հետո լրացվել է «և լրացում» բառերը:Նախագծի նախաբանում կատարվել է համապատաս­խան լրացում։ |